1984R0896 — ET — 01.01.1988 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EMÜ) nr 896/84,

31. märts 1984,

millega nähakse ette piimale ja piimatoodetele eksporditoetuste andmist käsitlevad lisasätted







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta ( 1 ) (viimati muudetud määrusega (EMÜ) nr 856/84 ( 2 )), eriti selle artikli 17 lõiget 4, võttes arvesse nõukogu 28. juuni 1968. aasta määrust (EMÜ) nr 876/68, millega sätestatakse piimale ja piimatoodetele eksporditoetuste andmise üldised eeskirjad ja selliste toetuste suuruse määramise tingimused ( 3 ) (viimati muudetud määrusega (EMÜ) nr 2429/72 ( 4 )), eriti selle artikli 6 lõiget 3, ning arvestades, et: ning arvestades, et: vastavalt määrusele (EMÜ) nr 876/68 tuleb toetuste määramisel määruse (EMÜ) nr 804/68 artiklis 1 loetletud toodetele, mida eksporditakse ilma edasise töötlemiseta, arvesse võtta teatavaid tingimusi; piimatoodete hind ühenduse turul on üks kõnealustest tingimustest; kui piimatoodete sekkumishindu uue piimandusaasta alguses tõstetakse, siis tavaliselt mõjutab sekkumishindade tõus pärast nimetatud kuupäeva valmistatud piimatoodete hindu; sel juhul võib osutuda vajalikuks toetuste suurendamine; kui uue piimandusaasta alguses piimatoodete hindu alandatakse, võib see mõjutada piimatoodete hindu nii, et toetusi on vaja vähendada; siiski võib olla otstarbekas uute toetuste kohaldamisel piirduda ainult uue piimandusaasta jooksul valmistatud piimatoodetega; seetõttu võivad teatavate sama sihtkohaga toodete suhtes kohaldatavad toetused erineda, sõltudes kõnealuse toote valmistamiskuupäevast; seepärast tuleks tühistada komisjoni 2. juuni 1983. aasta määrus (EMÜ) nr 1420/83, millega nähakse ette piimale ja piimatoodetele eksporditoetuste andmist käsitlevad lisasätted; ( 5 ) käesolevas määruses sätestatud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE:







▼M2

Artikkel 1

1. Kui piimandusaasta alguses on määratud kindlaks kaks toetussummat sama toote ja sihtkoha kohta, antakse suuremat toetust, tingimusel et tõendatakse, et:

— eksporditud toode on valmistatud uuel piimandusaastal, kui alates piimandusaasta algusest kohaldatavad sekkumishinnad avaldavad toote turuhindadele positiivset mõju,

— eksporditud toode on valmistatud enne uue piimandusaasta algust, kui alates piimandusaasta algusest kohaldatavad sekkumishinnad avaldavad toote turuhindadele negatiivset mõju.

2. Lõike 1 esimeses taandes osutatud tõendeid ei ole vaja esitada, kui ettevõtja on taotlenud toetuse eelkinnitust sisaldavat ekspordilitsentsi ja komisjoni määruse (EMÜ) nr 3183/80 ( 6 ) artikli 22 lõike 1 punktis b osutatud ekspordiga seotud tolliformaalsused on täidetud päeval, mil kaks toetussummat asendatakse ühe summaga, või sellele järgneval päeval.

▼M3

3. Koondnomenklatuuri alamrubriiki 0405 00 90 ja rubriiki 2309 kuuluvate toodete puhul võib lõikes 1 osutatud tõendusmaterjale täiendada või vajaduse korral asendada tõendusmaterjaliga, mille alusel on:

— võid või koort, mida kasutati toorainena alamrubriiki 0405 00 90 kuuluvate toodete valmistamisel,

— lõssi või lõssipulbrit, mida lisati rubriiki 2309 kuuluvatesse toodetesse,

toodetud asjaomase ajavahemiku jooksul.

▼M2

4. Liikmesriigid võtavad vajalikud meetmed lõigetes 1 ja 3 nimetatud tõenditena kasutatava täiendava dokumentatsiooni kohta ja asjakohased kontrollimeetmed.

▼B

Artikkel 2

Käesolevaga tunnistatakse määrus (EMÜ) nr 1420/83 kehtetuks.

Artikkel 3

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 2. aprillist 1984.

Käesolev määrus on tervikuna siduv ja vahetult kohaldatav kõikides liikmesriikides.